Гагратәи актәи абжьаратә школ аҟны аиҭашьақәыргаларатә усурақәа мҩаҧысуеит.
26.10.2016
Ҳдыррраҭарақәа рҿы ишаҳҳәахьо еиҧш, Гагратәи актәи абжьаратә школ аҟны аиҭашьақәыргаларатә усурақәа мҩаҧысуеит. Убри азы араҟа аҵара зҵоз ахәыҷқәа адырҧхьоит аҟазаратә школ ахыбраҿы. Уажәы араҟа аҵара еицырҵоит ҩ-школк рҵаҩцәа.
547
Ҳдыррраҭарақәа рҿы ишаҳҳәахьо еиҧш, Гагратәи актәи абжьаратә школ аҟны аиҭашьақәыргаларатә усурақәа мҩаҧысуеит. Убри азы араҟа аҵара зҵоз ахәыҷқәа адырҧхьоит аҟазаратә школ ахыбраҿы. Уажәы араҟа аҵара еицырҵоит ҩ-школк рҵаҩцәа.
Аҟазаратә школ аҟны изҿыз аиҭашьақәыргыларатә усурақәа ракәзар ихыркəшоуп. Аҵарашықәс ҿыц аламҭалазы, Гагратәи аҟазаратә ҵараиурҭаҿы аиҭашьақәыргыларатә усурақәа хацыркын, ахәҭакгьы ҟаҵан. Аха актәи аихагылаҿы иҟаҵатәыз ахьырацәаз иахҟьаны, сентиабр акынӡа аусурақәа рхырқәшара рылымшеит. Иахьазы араҟа аиҭашьақәргыларатә усурақәа зегь хыркәшоуп. Актәи аихагылаҿы аҵара рҵалоит аиҵбыратә классқәа рҵаҩцәа. Ахҧатәи аҿы акəзар, аиҳабыратә классқәа рҽазыҟарҵалоит. Уи алагьы аҟазаратә школ аҵаҩцәа рҵаратә процесс иаҧырхагахом.
Гагратәи Аҟазаратә ҵараиурҭаҿы аҵара рҵоит хышәҩык инареиҳаны аҵаҩцәа. Афестиваль “Хьыбла Гьерзмаа шәаалҧхьоит...” аҳәаақәа ирҭагӡаны имҩаҧгаз аконцертқәа ирыҭныҵыз аҧара агәыҳалалратә цхыраарас иҳаҩсыз ашықәс азы аҵараиурҭа иазоужьын. Дара ахархәара рызуны ахыбра ахәҭак ҟаҵан. Иахьазы иуҳәар алшоит, ари ахыбраҿы шьаҭанкыла аиҭашьақәыргыларатә усура мҩаҧгоуп ҳәа. Ҩынҩажәиҧшьба уада ҿыц еиҭашьақәргылан. Иҧсахын аҧенџьырқәа, адашьма, аҭуан, афымца мҩангагақәа. Иахьа алшара ыҟоуп иҧхоу, ицқьоу ауадақәа рҿы арҵаратә процесс иацырҵартә еиҧш.
Фатима Гьергьиаҧҳа, АТ .
Оцените новость:
+1
+2
+3
+4
+5
Сохраните ссылку или поделитесь с друзьями